खीचड़ बने किसान मोर्चा के संभाग प्रभारी
उपखण्डक्षेत्र के डिकावा निवासी एवं अखिल भारतीय विद्यार्थी परिषद राष्ट्रीय कार्यकारिणी के पूर्व सदस्य रामाकिशन खीचड़ को किसान मोर्चा के प्रदेशाध्यक्ष एवं बायतू विधायक कैलाश चौधरी द्वारा किसान मोर्चा के प्रदेश कार्यकारिणी एवं संभाग प्रभारी के रूप में प्रदेश कोर कमेटी में दायित्व दिया है। हाल ही में उदयपुर में हुए 3 दिवसीय किसान मोर्चा के प्रांतीय अधिवेशन में भाग लेने पहुंचे रामाकिशन खीचड़ को उनकी कार्यशैली एवं किसानों युवाओं के प्रति संगठनात्मक कार्यशैली एवं समय-समय पर किसानों के हित को प्राथमिकता से उठाए जाने पर सम्मेलन में प्रदेशाध्यक्ष ने उन्हें यह दायित्व की जिम्मेदारी दी। इस दौरान प्रांतीय कार्यकारिणी में नागौर जिले से प्रदेश उपाध्यक्ष माधोराम चौधरी, जिलाध्यक्ष दुर्गाराम चोयल, महामंत्री भंवरलाल रणवां, भाजपा के उगमाराम साहरण, पूर्व छात्र संघ अध्यक्ष राजेश डोडवाडिय़ा ने भी भाग लिया। संभाग प्रभारी रामाकिशन खीचड़ ने बताया कि सम्मेलन में किसानों के विकास के लिए सरकार द्वारा चलाई जा रही योजनाओं की जानकारी दी गई। प्रदेश के गृहमंत्री गुलाबचंद कटारिया, कृषि मंत्री प्रभूलाल सैनी प्रदेशाध्यक्ष कैलाश चौधरी, सामाजिक न्याय मंत्री अरूण चतुर्वेदी, ऊर्जा मंत्री पुष्पेंद्र राणावत, भाजपा राष्ट्रीय उपाध्यक्ष सतपाल मलिक, कुलदीप धनकड़ ने किसानों के हितों के संबंध में जो प्रशिक्षण दिया है उनके संबंध में क्षेत्र के विभिन्न ग्रामीण क्षेत्रों का दौरा कर सरकार की किसानों के हितों के लिए चलाई गई योजनाओं के बारे में जानकारियां दी जाएगी।
डीडवाना. प्रांतीयअधिवेशन में भाग लेते खीचड़ भाजपा नेता।
bho_Deva hin_Deva awa_Deva